stanford-oval/wikipedia huggingface dataset:
קלייד לי
הערות שוליים

1 2  סטטיסטיקות המשחק של לי ב-NBA, באתר basketball-reference.com
↑  סטטיסטיקות המשחק בין ואנדרבילט למישיגן, באתר sports-reference.com
↑  סטטיסטיקות המכללות של לי, באתר sports-reference.com
↑  רשימת הנבחרים בדראפט 1966, באתר basketball-reference.com
↑  קלייד לי נשלח בטרייד לפילדלפיה, באתר הניו יורק טיימס, 9 בנובמבר 1974
קלייד לאבלט

קלייד אדוארד לאבֶלֶט (באנגלית: Clyde Edward Lovellette; ‏7 בספטמבר 1929 –  9 במרץ 2016) היה כדורסלן אמריקאי ששיחק במשך 11 עונות בליגת ה-NBA. שיחק בעמדת הסנטר, ועיקר כוחו היה קליעתו המדויקת מבחוץ, אשר אילצה את שומריו להתרחק מאזור הנוחיות שלהם בקרבת הסל. ממוצעיו לאורך קריירת ה-NBA עומדים על 17.0 נקודות, 9.5 ריבאונדים ו-1.6 אסיסטים למשחק.
אחד משבעה כדורסלנים, והראשון מביניהם, שזכו ב"כתר משולש" - אליפות ליגת המכללות, מדליית זהב אולימפית ואליפות ה-NBA. בשנת 1988 הוצג בהיכל התהילה של הכדורסל.
מכללות ונבחרת לאומית

לאבלט נולד בעיר פיטרסבורג שבאינדיאנה, ושיחק כדורסל מכללות באוניברסיטת קנזס בין השנים 1949–1952. לצידו של לאבלט שיחק דין סמית', שבהמשך הקריירה אימן את קבוצת אוניברסיטת קרוליינה הצפונית במשך 36 עונות, ונחשב בעיני רבים לאחד המאמנים הגדולים בתולדות ליגת המכללות. בעונתו האחרונה של לאבלט בקנזס, 1951/1952, הוביל את קבוצת הכדורסל שלה לאליפות ליגת המכללות, כשהוליך את כל קלעי הליגה עם 28.6 נקודות למשחק וקבע שיא NCAA של 141 נקודות לאורך הטורניר. בסיום העונה נבחר לשחקן המצטיין של ליגת המכללות.
בסיום אותה עונה נבחר להשתתף עם נבחרת ארצות הברית באולימפיאדת הלסינקי (1952), והוביל אותה לזכייה במדליית הזהב, לאחר שגברה בגמר על נבחרת ברית המועצות בתוצאה 36-25.
קריירה מקצועית

לאבלט נבחר בבחירה התשיעית בדראפט ה-NBA לשנת 1952 על ידי מיניאפוליס לייקרס. בעונת הרוקי שלו קלע 8.2 נקודות למשחק בלבד, בקבוצה שכללה את שחקני היכל התהילה לעתיד ג'ורג' מייקן, ג'ים פולארד, ורן מיקלסן וסלייטר מרטין. בסיום העונה זכו הלייקרס באליפות NBA שלישית ברציפות ושישית בסך הכול של המועדון, כשניצחה בסדרת הגמר את סירקיוז נשיונלס בתוצאה 4-3. בשלוש העונות הוביל את קלעי הלייקרס כששיפר את תפוקתו לכ-20.3 נקודות בממוצע למשחק, אך קבוצתו לא עברה את שלב גמר המערב. בעונת 1955/1956 נבחר בפעם היחידה בקריירה לחמישייה השנייה של העונה.
בעונת 1957/1958 עבר לקבוצת סינסינטי רויאלס, שם שיחק לצד הפורוורדים ג'ק טוויימן ומוריס סטוקס, והוביל את קלעי הקבוצה עם 23.4 נקודות בממוצע למשחק (רביעי ב-NBA). בארבע העונות הבאות שיחק בסנט לואיס הוקס, ויצר עם בוב פטיט וקליף הייגן את אחד הקווים הקדמיים החזקים בליגה. בעונות 1960 ו-1961 העפילו ההוקס לגמר ה-NBA, אך בשתי סדרות הגמר הפסידו לבוסטון סלטיקס.
לקראת עונת 1962/1963 עבר לשחק בעצמו במדי הסלטיקס, וזכה עם הקבוצה בשתי אליפויות NBA. בעונות אלו, האחרונות שלו בקריירה, שימש לאבלט כמחליפו של ביל ראסל בעמדת הסנטר, וקלע ממוצע של 6.6 נקודות למשחק בלבד.
לאורך הקריירה קלע לאבלט 11,947 הנקודות אשר הציבו אותו בעת פרישתו במקום התשיעי ברשימת הקלעים המובילים בתולדות ה-NBA, ו-6,663 הריבאונדים שאסף דירגו אותו שמיני בתולדות ה-NBA.
בשנת 2016 מת לאבלט ממחלת הסרטן, בגיל 86.
הערות שוליים

↑  סטטיסטיקות הקריירה של לאבלט ב-NBA, באתר Basketball-reference.com
↑  השחקנים שזכו ב"כתר משולש", באתר thepostgame.com,‏ 19 ביולי 2012
↑  דף השחקן, באתר היכל התהילה של הכדורסל
↑  דירוג עשרת המאמנים הגדולים בתולדות הספורט האמריקאי, באתר espn.com
↑  רשימת הנבחרים בדראפט 1952, באתר basketball-reference.com
↑  רשימת הקלעים המובילים בתולדות ה-NBA, נכון לשנת 1964, באתר basketball-reference.com
↑  רשימת הריבאונדרים המובילים בתולדות ה-NBA, נכון לשנת 1964, באתר basketball-reference.com
↑  ההודעה על מותו של לאבלט, באתר kansascity.com,‏ 9 במרץ 2016
קולטון אייברסון

| --- | --- |

אייברסון במדי בשיקטש
 לידה:  29 ביוני 1989 (בן 35) אברדין שבדקוטה הדרומית, ארצות הברית
 עמדה:  סנטר
 גובה:  2.13 מטרים
 מספר:  24
 מכללה:  אוניברסיטת מינסוטה אוניברסיטת המדינה של קולורדו
 דראפט:  מקום 53, 2013 אינדיאנה פייסרס
 קבוצות כשחקן
 2013–2014   2014–2015   2015–2016   2016–2017   2018   2018–2019   2019–:  בשיקטש   קאחה לבורל ויטוריה   פינאר קרשיאקה   מכבי תל אביב   אנדורה   טנריפה   זניט סנקט פטרבורג
קולטון אייברסון (באנגלית: Colton Iverson; נולד ב-29 ביוני 1989) הוא כדורסלן אמריקאי שמשחק בעמדת הסנטר בקבוצת זניט סנקט פטרבורג מליגת VTB.
קריירה

קולטון שיחק במשך שלוש עונות במדי קבוצת הכדורסל של אוניברסיטת מינסוטה ועוד עונה בקבוצת אוניברסיטת המדינה של קולורדו, בה כיכב עם ממוצע של 14.2 נקודות למשחק ונבחר לחמישיית העונה של מחוז MWC.
ב-‏2013 נבחר בדראפט ה-NBA במקום ה-53 על ידי אינדיאנה פייסרס, והזכויות עליו עברו לבוסטון סלטיקס, בה שיחק בליגת הקיץ של ה-NBA.
ב-2014 שיחק בבשיקטש הטורקית. בעונה שלאחר מכן חתם במדי קבוצת קאחה לבורל ויטוריה מספרד.
ב-2015 שיחק בקבוצה הטורקית פינאר קרשיאקה שהייתה אלופת ליגת העל הטורקית.
ב-2016 חתם בקבוצת מכבי תל אביב.
ב-24 בינואר 2018 חתם אייברסון באנדורה מליגת העל הספרדית עד לסיום העונה. ב-16 ביולי של אותה שנה חתם לעונה אחת בטנריפה מליגת העל הספרדית.
ביולי 2019 חתם בזניט סנקט פטרבורג מליגת VTB.
הערות שוליים

↑  קולטון אייברסון, באתר מכבי FOX תל אביב
קונסטנס בייקר מוטלי

| --- | --- |

 לידה:  14 בספטמבר 1921 ניו הייבן, ארצות הברית 
 פטירה:  28 בספטמבר 2005 (בגיל 84) מנהטן, ארצות הברית 
 שם לידה:  Constance Baker 
 מדינה:  ארצות הברית ארצות הברית
 השכלה:  אוניברסיטת ניו יורק (1943)  בית הספר למשפטים קולומביה (1946)  תיכון הילהאוז (1939)  אוניברסיטת פיסק 
 מפלגה:  המפלגה הדמוקרטית 
 פרסים והוקרה
 פרס קאנדס (1984)  פרס אליזבת בלקוול (1968)  היכל התהילה של נשות קונטיקט (1998)  היכל התהילה הלאומי לנשים (1993)  מדליית ספינגארן (2003)  מדליית האזרחים הנשיאותית 
 
קונסטנס בייקר מוטלי (באנגלית: Constance Baker Motley;‏ 14 בספטמבר 1921 – 28 בספטמבר 2005) הייתה פעילת זכויות אזרח אפרו-אמריקאית, עורכת דין, שופטת וסנאטורית מטעם מדינת ניו-יורק. היא הייתה האישה האפריקנית-אמריקאית הראשונה שמונתה לשופטת פדרלית, מטעם מחוז הדרום של ניו-יורק, והעוזרת המשפטית של השופט ת'ורגוד מרשל בפסק דין בראון נגד מועצת החינוך.
ביוגרפיה

קונסטנס בייקר נולדה ב-14 בספטמבר 1921 בניו הייבן, קונטיקט, ילד תשיעי מתוך שנים עשר ילדים. הוריה היו מהגרים שהגיעו מנוויס, שבאיים הקריביים. אמה הייתה עובדת משק בית, ואביה עבד כשף באיגודי סטונדטים שונים של אוניברסיטת ייל.
בייקר גדלה בניו הייבן, ולמדה בבתי הספר ציבוריים, שם הייתה לעיתים יעד לביטויי גזענות. בשתי תקריות נמנע ממנה להיכנס למגרש החלקה ולחוף מקומי. כשהגיעה בייקר לתיכון, היא כבר טיפחה מודעות עמוקה לגזענות, שדחפה אותה להיות מעורבת במאבקים לזכויות אזרחיות. נאום ששמעה בבית הספר למשפטים באוניברסיטת ייל, מעורך הדין ג'ורג' קרופורד, נתן לה השראה ללמוד משפטים.
בזכות הסיוע הכלכלי של פילנתרופ מקומי, בשם קלרנס ו. בלייקלי, היא החלה את לימודיה באוניברסיטת פיסק, מכללה המיועדת לאפרו-אמריקאים בנאשוויל שבטנסי, אך מאוחר יותר חזרה צפונה כדי ללמוד באוניברסיטת ניו יורק, שם קיבלה ב-1943 תואר ראשון באמנויות, וב-1946 תואר ראשון במשפטים מבית הספר למשפטים של אוניברסיטת קולומביה.
באוקטובר 1945, במהלך השנה השנייה של בייקר בבית הספר למשפטים של אוניברסיטת קולומביה, החלה לעבוד כעוזרת משפט של ת'ורגוד מרשל בבית המשפט העליון של ארצות הברית. היא עבדה בבית הדין הצבאי בו הוגשו תביעות בעקבות מלחמת העולם השנייה.
זכויות אדם

לאחר סיום לימודיה בבית הספר למשפטים של קולומביה ב-1946, הועסקה בייקר על ידי הקרן להגנה משפטית וולחינוך (אנ') של האיגוד הלאומי לקידום אנשים צבעוניים כעורך דין לזכויות האזרח. בתור האישה הראשונה ששימשה כפרקליטה, היא מונתה ליועצת משפטית של הקרן, והפכה לעורכת דין מובילה במספר מקרים תקדימיים במאבק לזכויות אזרח.
בייקר ביקרה בכנסיות אשר הופצצו, שרה שירי חופש, וביקרה את מרטין לותר קינג בזמן שישב בכלא, וכן בילתה לילות עם פעיל זכויות האזרח מדגר אוורס.
ב-1950 היא הגישה תביעה לפסק דין בראון נגד מועצת החינוך. היא הייתה האישה האפריקאית-אמריקאית הראשונה שהופיעה כעורכת דין מול בית המשפט העליון של ארצות הברית. בעקבות עבודתה התקבל לראשונה סטודנט ממוצא אפרו-אמריקאי לאוניברסיטת מיסיסיפי ב-1962. היא ניצחה בתשעה מתוך עשרה מקרים שבהם טענה לפני בית המשפט העליון. היא הייתה דמות אסטרטגית במאבק המשפטי לביטול ההפרדה הגזעית בבתי ספר בדרום ארצות הברית, באוטובוסים ובבתי קפה.
בבית המשפט הפדרלי

מוטלי מונתה על ידי הנשיא לינדון ב 'ג' ונסון ב-26 בינואר 1966, לשופטת בבית המשפט המחוזי של ארצות הברית של מחוז הדרום של ניו יורק. מינוי זה אושר על ידי הסנאט של ארצות הברית ב-30 באוגוסט 1966, וכך היא הפכה לשופטת הפדרלית האפרו-אמריקאית הראשונה. היא שימשה כנשיאת בית המשפט בשנים 1982-1982. היא המשיכה לעבוד, גם לאחר שהגיעה לגמלאות, בספטמבר 1986. שירותה הופסק ב-28 בספטמבר 2005, עקב מותה בניו יורק.
בבית המשפט הפדרלי > מקרה ראוי לציון

בייקר פרסמה החלטה פורצת דרך עבור נשים בשידורי ספורט ב-1978, כאשר פסקה שיש להתיר לכתבת להיות נוכחת בחדר הסגור של ה-MLB (Major League Baseball).
פרסים

היא קיבלה פרס Candace עבור שירותה בקואליציה הלאומית של 100 נשים שחורות בשנת 1984. ב-1993 היא נכנסה להיכל התהילה הלאומי לנשים. בשנת 2001, הנשיא ביל קלינטון העניק לה את מדליית הכבוד הנשיאותית.
חיים אישיים

ב-1946, קונסטנס בייקר התחתנה עם ג'ואל מוטלי, ג'וניור, שהיה סוכן נדל"ן וסוכן ביטוח. הם היו נשואים עד למותה שנגרמה מאי ספיקת לב ב-28 בספטמבר 2005, ארבעה עשר ימים לאחר יום הולדתה ה-84. היא הותירה בן אחד, ג'ואל וילסון מוטלי III, יו"ר של משמר זכויות האדם (Human Rights Watch), ושלושה נכדים.
מורשת

סרט תיעודי ביוגרפי עטורת פרסים, "Justice is a Black Woman: The Life and Work of Constance Baker Motley," שודר לראשונה בטלוויזיה הציבורית של קונטיקט ב-2012.
סרט דוקומנטרי קצר, "The Trials of Constance Baker Motley" הוצג לראשונה בפסטיבל הסרטים של טרייבקה ב-19 באפריל 2015.
הערות שוליים

1 2 3 4 5 6  Hines, CD, Hines, CW & Harrow, S. (2011). האפריקאי האפריקאי. ניו ג'רזי: פירסון
1 2  Martin, Douglas (29 בספטמבר 2005). "Constance Baker Motley, 84, Civil Rights Trailblazer, Lawmaker and Judge, Dies". The New York Times. p. 10. {{cite news}}:  (עזרה)
↑  "Title IX: 40 Years and Counting: Melissa Ludtke speaks about Ludtke/Time Inc. vs. Kuhn and MLB" (Video). Wellesley Athletics. Wellesley College. 15 בפברואר 2012. {{cite web}}:  (עזרה)
↑  Greene, Melissa Fay (25 בדצמבר 2005). "Pride and Prejudice: Constance Baker Motley b. 1921". The New York Times. נבדק ב-14 באוקטובר 2016. {{cite news}}:  (עזרה)
1 2  "Motley, Constance Baker - Federal Judicial Center". www.fjc.gov.
↑  גברת מוטלי התגייסה כשופט פדרלי  בניו יורק טיימס ב -10 בספטמבר 1966 (נדרש מנוי)
↑  "Constance Baker Motley (1921-2005)". Brown@50 – Fulfilling the Promise. Howard University School of Law. אורכב מ-המקור ב-2012-07-17. נבדק ב-2019-03-13.
↑  "CANDACE AWARD RECIPIENTS 1982-1990, Page 3". National Coalition of 100 Black Women. אורכב מ-המקור ב-14 במרץ 2003. {{cite web}}:  (עזרה)
↑  Holley, Joe (2005-09-29). "Constance Motley Dies; Rights Lawyer, Judge". The Washington Post. נבדק ב-2014-03-14.
↑  קונסטנס (בייקר) מוטלי, ניו יורק טיימס, 30 בספטמבר 2005.
↑  פסטיבל הסרטים של טרייבקה.
| --- | --- |
בקרת זהויות :  GND: 1158469098  ISNI: 0000 0000 3809 1981  LCCN: n98021835  SNAC: w6hz25s8  Trove: 927013  VIAF: 33769242   WorldCat (עם VIAF): 33769242 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קונסטנס בייקר מוטלי".
קווארק עליון

קווארק עליון (באנגלית: Top quark) הוא חלקיק יסודי במודל הסטנדרטי. זהו קווארק דור שלישי בעל מטען חשמלי של e +{\frac {2}{3}}. התגלה ב-1995 במאיץ החלקיקים בפרמילאב. הקווארק העליון הוא המסיבי שבחלקיקים היסודיים במודל הסטנדרטי. מסתו 173.2±0.9 GeV - כמסת גרעין אטום רניום. ידוע גם תחת השם truth quark.
הקווארק העליון משתתף באינטראקציות של הכוח הגרעיני החזק, אך התפרקותו נעשית דרך הכוח הגרעיני החלש. הוא כמעט תמיד מתפרק לבוזון W ולקווארק תחתון. לפי המודל הסטנדרטי של החלקיקים היסודיים, זמן החיים של הקווארק העליון הוא מסדר גודל של ‎10-25‎ שניות. פרק זמן זה קצר פי 20 בערך מפרקי הזמן של אינטראקציות של הכוח החזק. על כן, לא מספיקים להצטרף אליו קווארקים נוספים והוא לא הופך להאדרון בתהליך ההאדרוניזציה.
היסטוריה

אחרי גילוי הקווארק הראשון מדור שלישי, הוצע עבורו השם "יופי" (beauty), ואת הקווארק השני מהדור השלישי (שטרם נתגלה) כינו בשם "אמת" (truth). השמות הללו לא השתרשו, והקווארקים האלו כונו "עליון" ו"תחתון".
בשנים שקדמו לגילויו של הקווארק העליון, היה ניכר כי המדידות המדויקות של מסת הבוזונים שמשתתפים באינטראקציות של הכוח החלש, תלויות במסת הקווארק העליון. אפקט זה, של ההשפעה על המדידות הללו איפשר "לראות" את הקווארק העליון, מבלי לייצר אותו בתהליך ניסויי. השפעת מסת הקווארק על מדידות פרמטרים הקשורים לכוח החלש איפשרו לחזות את מסת הקווארק עוד ב-1994. מסת הקווארק המשוערת הייתה בין 145 GeV ל-185 Gev.
הקווארק העליון התגלה בשנת 1995 בפרמילאב. מאיץ החלקיקים שם היה היחידי בעולם המסוגל לייצר קווארק עליון בטרם החל מאיץ LHC לפעול ב-CERN בשנת 2008.
יצירת קווארקים עליונים

קווארקי top יוצרו עד כה (2010) במאיץ ה- Tevatron שבפרמילאב ובמאיץ LHC, המפגישים פרוטונים ואנטי-פרוטונים. ניתן ליצור קווארקים עליונים בשני אופנים עיקריים:
יצירת זוגות באמצעות הכוח הגרעיני החזק.
יצירה באמצעות הכוח הגרעיני החלש.
שבירת הסימטריה

המודל הסטנדרטי מסביר את מסת הפרמיונים באמצעות מנגנון היגס. לבוזון היגס יש צימוד יוקאווה לקווארקים העליונים הימניים והשמאליים. אחרי שבירת הסימטריה האלקטרו-חלשה, הרכיבים הימניים והשמאליים מתערבבים ונוצר ביטוי של מסה.
{\mathcal {L}}=y_{t}hqu^{c}\rightarrow {\frac {y_{t}v}{\sqrt {2}}}(1+h^{0}/v)uu^{c}
לקווארק העליון יש ערך של צימוד יוקאווה של  y_{t}={\sqrt {2}}m_{t}/v\simeq 1.
הערות שוליים

| חלקיקים בפיזיקה |
| --- | --- | --- |
| חלקיקים יסודיים | חלקיקים יסודיים |  |
| בוזונים | בוזוני כיול (פוטון • גלואון • בוזון W+ • בוזון W- • בוזון Z0) • בוזון היגס |  |
| קווארקים | למעלה (קווארק • אנטיקווארק) • למטה (קווארק • אנטיקווארק) • קסום (קווארק • אנטיקווארק) • מוזר (קווארק • אנטיקווארק) • עליון (קווארק • אנטיקווארק) • תחתון (קווארק • אנטיקווארק) |  |
| לפטונים | אלקטרון • פוזיטרון • מואון • אנטימואון • טאו • אנטיטאו • ניוטרינו • אנטיניוטרינו • ניוטרינו אלקטרוני • אנטיניוטרינו אלקטרוני • ניוטרינו מואוני • אנטיניוטרינו מואוני • ניוטרינו טאואוני • אנטיניוטרינו טאואוני |  |
| חלקיקים מורכבים | חלקיקים מורכבים |  |
| באריונים | נוקליאונים (פרוטון • נייטרון) • אנטיפרוטון • אנטינייטרון • היפרונים • באריון אקזוטי (פנטאקווארק) • הפטאקווארק • הקסאקווארק |  |
| מזונים | פאיון • קאון • אטא • פי • מזון D • מזון J/psi • מזון B • אופסילון • מזון אקזוטי (טטראקווארק) • Y(4140) |  |
| לא האדרונים | גרעין האטום • אטום • מולקולה • אטומים אקזוטיים (אנ') (מואוניום) |  |
| חלקיקים היפותטיים | חלקיקים היפותטיים |  |
| בוזונים | גרביטון • מזון אקזוטי • כדור גלואונים |  |
| פרמיונים | באריון אקזוטי |  |
| שותפי על | גרביטינו • לא גאוג'ינואים (ניוטרלינו • צ'רג'ינו) |  |
| אחרים | טכיון • מונופול מגנטי • פראון |  |
| המודל הסטנדרטי של פיזיקת החלקיקים> בוזונים | המודל הסטנדרטי של פיזיקת החלקיקים> פרמיונים | המודל הסטנדרטי של פיזיקת החלקיקים> פרמיונים | המודל הסטנדרטי של פיזיקת החלקיקים> פרמיונים |
| --- | --- | --- | --- |
: קווארקים
|  פוטון |  למעלה |  קסום |  עליון |
|  גלואון |  למטה |  מוזר |  תחתון |
: לפטונים
|  בוזוןZ |  נייטרינואלקטרוני |  נייטרינומיואוני |  נייטרינוטאואוני |
|  בוזון W |  אלקטרון |  מיואון |  טאו |
 בוזוןהיגס: 
| --- | --- |
בקרת זהויות :  GND: 4185791-4
פשיטת רגל

פשיטת רגל היא הליך חדלות פירעון החל על חייבים שהם יחידים (אנשים פרטיים) להבדיל מהליך המיועד לחברות בע"מ ותאגידים, שם מתקיים הליך פירוק, בהכרזת החייב כפושט רגל ישנם יתרונות וחסרונות עבורו ועבור נושיו; ברוב המקרים, החייב הוא הגורם המבקש כניסה להליך זה כצעד הגנתי מפני נושיו. פשיטת רגל מצטרפת להליכי חדלות הפירעון הרלוונטיים לתאגידים: פירוק והבראה. בסיום הליך פשיטת הרגל, בכפוף להחלטת בית המשפט, החייב מקבל צו הפטר ובעקבותיו מקבל פטור מתשלום חובותיו או מתשלום של חלק מהם.
מטרות

קיומו של הסטטוס המשפטי המיוחד של פושט רגל נועד להשיג שתי מטרות עיקריות:
לאפשר לחייב, אשר באמת ובתמים אינו יכול לשלם את חובותיו, "להתחיל מחדש את חייו הכלכליים" ולמנוע את התעמרות הנושים והשלטונות בו.
להסדיר את כינוס נכסיו של החייב על מנת לחלקם באופן מוסדר בין הנושים לפי סדר העדיפות הקבוע בחוק.
קיומו של הליך מסודר לפשיטת רגל, הוא חלק מהחיים הכלכליים המודרניים והוא אינטרס ציבורי מובהק, משום שהן לנושים והן להוצאה לפועל, אין עניין להתעמר ולנקום בחייב. במקום זאת, שואפים לקבל את מה שניתן מהחוב (השאת שיעור הפירעון לנושים). לחברה יש עניין לאפשר הזדמנות שנייה בחיים הכלכליים.
היסטוריה

החוקים הראשונים שנחקקו בנושא באירופה, ראו בפושט הרגל עבריין. באנגליה נחקק ב-1542 החוק הראשון, שהטיל סנקציות על החייבים ממאסר בבית כלא מיוחד לחייבים ועד עונש מוות. בארצות הברית נחקקו חוקים במהלך המאה ה-19 שהובילו בהדרגה לגישה יותר סלחנית כלפי החייבים והגנה עליהם.
חדלות פירעון בינלאומית (transnational insolvency) או חדלות פירעון חוצת גבולות (cross-border insolvency) מתקיימת כאשר פושט רגל מחזיק בנכסים במדינה זרה. קיימות גישות שונות לפשיטות רגל המערבות חדלות פירעון כזו: גישה טריטוריאלית הדוגלת בקיום הליך פשיטת רגל נפרד בכל מדינה, וגישה אוניברסלית הדוגלת בקיום ההליך במדינה האם. קיימות גם גישות ביניים. ב-1997 גיבשה ועדת האומות המאוחדות לדיני סחר בינלאומי (United Nations Commission on International Trade Law) הצעת חוק חדלות פרעון בינלאומית, וכן ארגון עורכי הדין הבינלאומי (International Bar Association) גיבש מסמך עקרונות Concordat שבו יכולים צדדים להיעזר בגיבוש פתרון לניהול הליך.
בשנת 2000 הסדיר האיחוד האירופי את הליכי חדלות הפירעון במדינות האיחוד באמצעות "European Commission Regulation on Insolvency Proceedings", המגדיר את ההליך העיקרי להתבצע במדינה בה מתנהלים עסקי החייב.
ב-2005 העביר הקונגרס האמריקאי את BAPCPA או חוק חדלות הפירעון החדש (אנ'). בתקופה בה הועבר החוק היו כמיליון אמריקאים אשר היו מוכרזים כפושטי רגל מדי שנה.
הליך פשיטת הרגל בישראל > הרפורמה החדשה בפשיטת הרגל

החל מתאריך 15 בספטמבר 2019, מועד כניסתו לתוקף של חוק חדלות פירעון ושיקום כלכלי, פקודת פשיטת הרגל מבוטלת. החוק החדש מבחין בין חובות המסתכמים בפחות מ-150 אלף שקלים ובחובות גבוהים מכך. בקשת יחיד לצו לפתיחת הליכים המוגשת לממונה או לרשם ההוצאה לפועל וכן בקשת תאגיד לצו לפתיחת הליכי חדלות פירעון, כרוכה בתשלום אגרה בסך 1,600 ש"ח (נכון ל-1 בינואר 2020).
מהלך החקיקה מהווה את הרפורמה בפשיטת הרגל אשר יצרה שינויים מהותיים רבים בהליכי פשיטת הרגל שהיו נהוגים בעבר, כגון:
יצירת שינוי מבני בסדרי הדין - חובות של יחידים, המסתכמים בסך של 150,544 ינוהלו במערכת ההוצאה לפועל וחובות גבוהים מכך ינוהלו על ידי הממונה על הליכי חדלות פירעון במשרד המשפטים ותחת פיקוח ביהמ"ש שלום. חובות של תאגידים ימשיכו להתנהל בביהמ"ש המחוזי.
שיקום חייבים ותאגידים – השמת דגש על שיקום החייב או הבראת החברה והגבלת ההליך לתקופה מקוצרת של עד כ-4 שנים. במקרים מיוחדים, צו הפטר יכול להינתן אחרי 18 חודשים.
הבחנה בין חדל פירעון תמים לרמאי – החוק ייוצר הבחנה בין חייבים תמימי לב שנכנסו לחובות עקב מצוקה כלכלית וטעויות בתום לב, לבין חייבים שנהגו ברשלנות או נטלו סיכונים פזיזים או יצרו חובות בזדון. לממונה על חדלות פירעון הוקנו סמכויות חקירה פליליות לאיתור חייבים שמסתירים נכסים או מנסים לנצל לרעה את הליכי חדלות פירעון.
חלוקת הכספים לנושים – הפחתה בסך 25% מדין הקדימה שלו זכאים נושים בעלי שעבוד צף על נכסי החייב, לטובת כלל הנושים. בנוסף, הפחתה בהיקף נרחב מדין הקדימה בגין חובות מס למדינה.
מקור הביטוי

מבחינה לשונית הביטוי "פשיטת רגל" לקוח מהמשנה העוסקת בדין ודברים בין חתן לחותנו. כך נאמר במשנה, מסכת כתובות, פרק י"ג, משנה ה': ”
הפוסק מעות לחתנו ופשט לו את הרגל תשב עד שילבין ראשה. אדמון אומר: יכולה היא שתאמר: 'אילו אני פסקתי לעצמי אשב עד שילבין ראשי, עכשיו שאבא פסק עלי מה אני יכולה לעשות, או כנוס או פטור'.”
ראו גם

דיני חדלות פירעון
הבראת חברות
פירוק חברות
צו הפטר
חוק חדלות פירעון ושיקום כלכלי
חבית פשיטת רגל
לקריאה נוספת

דוד האן, חדלות פירעון. (2010)
שלמה לוין ואשר גרוניס, פשיטת רגל. (2010)
יוסף ויצמן מחיקת חובות בישראל (2024)
הערות שוליים

↑  הכונס הרשמי, פירוק חברות, אתר משרד המשפטים
↑  עו&;ד אביעד גלס, ‏חדלות פירעון: מהי השפעת ההליך על חייהם של החייבים?, באתר מעריב אונליין, 23 בינואר 2020
1 2  ע"א 1297/11 מרטין לוין ואחרים נ' רו"ח אהרון זוהר ואחרים, ניתן ב־29 בדצמבר 2013
↑  ארה"ב: ריפורמה בהסדרי פשיטת-רגל ליחידים, באתר ynet, 11 במרץ 2005
↑  עו"ד עופר פרץ, ביטול הענקה בפשיטת רגל: בית המשפט עושה סדר בפסיקה, באתר דין – עורכי דין ומידע משפטי בישראל. ‏10/11/2019
↑  צו הפטר בפשיטת רגל, באתר כל זכות
↑  יובל יועז, ‏"בתי משפט בישראל לא יכירו אוטומטית בצווי פשיטת-רגל שניתנו בחו"ל", באתר גלובס, 5 בינואר 2014
↑  סעיף 358 לפקודת פשיטת הרגל
| דיני חדלות פירעון |
| --- | --- | --- |
| הליכי חדלות פירעון | פשיטת רגל • פירוק חברות • הבראת חברות |  |
| הליכים קשורים | כינוס נכסים • הוצאה לפועל • הסדר חוב |  |
| ערכים נוספים | חוק חדלות פירעון ושיקום כלכלי • צ'פטר 11 • שעבוד צף |  |
| --- | --- |
בקרת זהויות :  NLI: 987007283162905171  GND: 4137804-0  LCCN: sh85011601  NARA: 10638823  NDL: 00562988
קניון פולוס

| --- | --- |

 מידע כללי
 סוג:  מרכז קניות
 שימוש:  מסחר, ומשרדים
 כתובת:  רחוב ויינרוסקה 100 (Vajnorská)
 מיקום:  ברטיסלאבה
 מדינה:  סלובקיה 
 בעלים:  Anlagen AG
 מידות
 שטח:  40,100 מ"ר 
 קומות:  3
 קואורדינטות:  48°10′07″N 17°08′24″E﻿ / ﻿48.16861111°N 17.14°E﻿ / 48.16861111; 17.14
 http://www.poluscitycenter.sk
  (למפת סלובקיה מוגדלת) ברטיסלאבה טרנבה טרנצ'ין ניטרה ז'ילינה באנסקה ביסטריצה  פרשוב קושיצה צ'כיה פולין אוק. רו. הונגריה א ו ס ט ר י ה קניון פולוס(למפת סלובקיה רגילה) ברטיסלאבה טרנבה טרנצ'ין ניטרה ז'ילינה באנסקה ביסטריצה  פרשוב קושיצה צ'כיה פולין אוק. רו. הונגריה א ו ס ט ר י ה קניון פולוס
 
קניון פולוס (באנגלית: Polus City Center) - קומפלקס הכולל מרכז קניות ומשרדים הממוקם בעיר ברטיסלאבה שבסלובקיה.
המרכז נפתח בנובמבר 2000 והיה לקניון המודרני הראשון בסלובקיה. קיבל את תואר הבניין היוקרתי של שנת 2001.
בין "רחובות" הקניות הנקראים על שם רחובות מפורסמים בעולם: וול סטריט, השדרה ה-5, ניתן למצוא:
רשתות אופנה מקומיות ובינלאומיות, מסעדות ובתי קפה, אולם קולנוע ומרכז בידור משפחתי.
במתחם שני מגדלים גבוהים: מגדל "המילניום הראשון" בגובה של כ-80 מטרים ומגדל "המלניום השני" בגובה של כ-100 מטרים, בנייתו של מגדל שלישי "המליוניום השלישי" נמצאת בשלבי תכנון.
המבנה

מגדל "המילניום הראשון" משתרע על שטח של 440,019 מ"ר, מגדל "המילניום השני על שטח של 400,022 מ"ר ומכרז הקניות על שטח של 24,000 מ"ר מתוכם:
950 מ"ר - חנויות ספורט.
1,500 מ"ר - מסעדות ובתי קפה.
1,609 מ"ר - חנות אלקטרוניקה (Datart).
3,115 מ"ר - אולם קולנוע.
5,046 מ"ר - חנויות ושירותי מסחר.
9,600 מ"ר - חנויות אופנה.
14,432 מ"ר - סופרמרקט (Carrefour).
מרכז בידור משפחתי.
2000 מקומות חנייה
גלריית תמונות

מרכז הקניות בלילה
תצפית אל מרכז הקניות
הכניסה אל מרכז הקניות
הערות שוליים

↑  Petit Press a.s, Huge shopping centre to be built in Nové Mesto, spectator.sme.sk, ‏1999-09-27 (באנגלית)
↑  Projekty - P - T, s.r.o. - architektúra, architekt, architektonická kancelária, www.projekt-team.sk
קודימה

קודימה (באוקראינית: Кодима; ברומנית: Codâma) היא עיר קטנה במחוז אודסה שבאוקראינה, על גדות נהר קודימה, בה התקיימה עד השואה קהילה יהודית גדולה.
תולדות היישוב

קודימה, שנמצאת על אתר שהיה מיושב מתקופות קדומות, נוסדה בשנת 1754, והוחזקה מספר שנים בידי משפחות אצולה פולניות. פיתוחה של העיר הואץ עם חיבורה לקו מסילת הברזל.
יהודי קודימה

בראשית המאה ה-20 נמנו בעיירה 2,241 יהודים. במספר פוגרום שנערכו בעיר במאי 1919 נרצחו בה למעלה מ-130 יהודים. בתקופה הסובייטית פעלו בעיר מועצה יהודית ממלכתית ובית ספר יידי, ונמנו בה כ-1,600 יהודים, כרבע מתושביה.
ב-22 ביולי 1941, חודש לאחר פרוץ מבצע ברברוסה, נכבשה העיר בידי הגרמנים, ואלו הטילו גזירות שונות על יהודיה ועל הפליטים היהודים מבסרביה שהגיעו אליה. ב-1 באוגוסט 1941 הוצאו להורג 97 יהודים מהעיר שהואשמו בקומוניזם, ומספר ימים לאחר מכן רצחו הגרמנים את כל הפליטים היהודים שהגיעו לעיר, לאחר שאלו הצטוו להתרכז עבור רישום לעבודה לכאורה. ב-12 באוגוסט 1941 רצחו הגרמנים כ-120 צעירים יהודים נוספים מהעיר.
לאחר סיפוח העיר לחבל טרנסניסטריה הרומני ב-1 בספטמבר 1941, רוכזו כל היהודים שנותרו בעיר בגטו צפוף שהוקם בה. ב-1 באוקטובר 1941 נערכה בגטו אקציה, במסגרתה הוצעדו כל יושביו לעבר אזור הכיבוש הגרמני, כאשר בדרך נספו רבים מהם. כ-300 מהיהודים הצליחו לחזור לעיר. ב-12 בינואר 1942 רוכזו כולם לעבודה לכאורה, ונורו בידי שוטרים רומנים. מעט פצועים יהודים שניצלו מהטבח, ושהצליחו לחזור לעיר ולהסתתר בה, נתפסו בידי הרומנים, ונרצחו במקום.
בקיץ 1943 הועברו למחנה עבודה שהוקם בעיר כמה מאות יהודים שגורשו מרומניה. עם שחרור העיר ב-23 במרץ 1944 בידי הצבא האדום נותרו בה כמה עשרות יהודים בחיים.
קולטורל לאונסה

קולטורל ודפורטיבה לאונסה (בספרדית: Cultural y Deportiva Leonesa S.A.D), הידועה בקיצור קולטורל לאונסה, היא קבוצת כדורגל ספרדית מהעיר לאון שבקסטיליה ולאון. הקבוצה משחקת באצטדיון ריינו דה לאון המכיל 13,500 מקומות ישיבה.